b'\n_START_ARTICLE_\nSlaget ved Sekigahara\n_START_SECTION_\nBakgrunn\n_START_PARAGRAPH_\nF\xc3\xb8r slaget hadde Japan blitt samlet til et rike av Toyotomi Hideyoshi, og Oda Nobunaga f\xc3\xb8r ham. Perioden hvor Japan ble styrt av Nobunaga og Hideyoshi (ca. 1568-1600) betegnes som Azuchi-Momoyama-perioden. Etter slaget ved Odawara i 1590 hadde Hideyoshi i stor grad kontrollen over Japan. Riktignok ble Toyotomi-klanen betydelig svekket etter at Hideyoshis invasjon av Korea slo feil.'